cyanic-selkie/wikianc huggingface dataset:
Ересунд
Ересунд е еден од трите дански протоци што го поврзува Балтикот со Атлантскиот Океан преку Категат, Скагерак и Северното Море, како и еден од најпрометните водни патишта во светот.
Протокот го пресекува Ересундскиот мост, отворен на 1 јули 2000 од шведскиот крал Карл XVI Густав и данската кралица Маргарита II. Помеѓу Хелсингборг во Шведска и Хелсингер во Данска непрестајно сообраќаат и траекти.
Историја
Политичката контрола врз Ересунд отсекогаш била од големо значење во данската и шведската историја. Данска имала воена контрола на крајбрежната тврдина Кронборг кај Елсиноре на западната страна и Кернан и Хелсингборг на источната, сè до склучувањето на Роскилдскиот мировен договор (1658), кога источната страна ѝ припаднала на Шведска. Обете тврдини се сместени во најтесниот дел на протокот (4 км во широчина).
Во 1429 кралот Ерик Померански вовел пропусни давачки за минување на протокот кои важеле цели четири века, сè до 1857. Оваа давачка со векови била најважниот извор на средства на данската круна, обезбедувајќи му на кралот релативна независност од неговиот совет и аристократијата.
Орду (покраина)
Орду (турски: Ordu) — покраина во северна Турција. Административен центар на вилаетот е истоимениот град Орду. Покраината има 890 781 жител (2006) и површина од 6 001 км2. Разделена е на 19 окрузи.
1746 во уметноста
1746 година во уметноста содржи некои значајни настани.
Осумаголник
Правилен осумаголник
Правилниот осумаголник е осумаголник кај кого сите страни се со еднакви должини и сите внатрешни агли се еднакви.
Внатрешните агли на правилен осумаголник имаат по 135° (степени), а збирот на сите внатрешни агли на кој било осумаголник изнесува 1080°.
Плоштината на правилен осумаголник со страна a\,\! се пресметува според формулата:
Ако со R го означиме полупречникот на опишана кржница околу осумаголникот, тогаш неговата плоштина е еднаква на.
Ако со r го означиме полупречникот на впишана кружница во осумаголникот, плоштината е еднаква на.
Конструкција
Правилен осумаголник може да се конструира со помош на линијар и шестар. Постапката е илустрирана во 18 чекори, од седмиот до десеттиот чекор отворот на шестарот не се менува.
Неправилни осумаголници
Секој осумаголник кој не е правилен се нарекува неправилен.
Себастијан Андерсон
Мартин Себастијан Андерсон (15 јули 1991 година) е шведски професионален фудбалер кој играл како напаѓач за клубот од Бундеслигата,ФК Келн и репрезентацијата на Шведска.
Почеток на кариерата
Андерсон започнал да игра младински фудбал за неговиот клуб од родниот град Енгелхолм ФФ кога имал само пет години. По неколку години започнал да игра и за фудбалскиот клуб Винсловс ИФ. Тоа било затоа што неговите родители доживеале развод на бракот, а тој морал да живее секоја втора седмица на различни локации поодделно со секој од родителите, така што морал да патува помеѓу двата клуба од двата различни града. Кога наполнил 15 години, се приклучил на младинскиот тим на Хелсингборг, но само неколку години подоцна клубот ја прекинал возрасната група за која играл и бидејќи не му било дозволено да потпише договор тој морал да си замине.
Потоа се вратил во Енгелхолм, каде што како седумнаесетгодишник, бил поставен да игра директно во тимот до 21 година. Тој го одиграл својот прв натпревар за новиот тим во 2010 година. Првата успешна сезона на Андерсон му била во 2011 година, во која тој бил еден од најдобрите десет голгетери во второто по ранг натпреварување во шведската фудбалска лига. Поради неговиот успех во Алсвенскан подоцна преминал да игра во клубот Калмар ФФ.
На 1 август 2014 година, Андерсон му се придружил на тимот на Ѓургарден. Тој одиграл 39 натпревари и постигнал 16 гола за тимот од Стокхолм пред да ја смени својата средина и да премине во тимот на ИФК Норшепинг во 2016 година.
ФК Кајзерслаутерн
На 31 август 2017 година, на последниот ден од летниот преоден рок, Андерсон потпишал тригодишен договор со претставникот на втората Бундеслига ФК Кајзерслаутерн.
Униион Берлин
Во јуни 2018 година, по испаѓањето на Кајзерслаутерн, тој преминал во тимот на ФК Унион Берлин и објавил дека ќе му се приклучи на новиот клуб со бесплатен трансфер, како слободен играч. Тоа се случило во сезоната 2018-19, откако се договорил за двегодишен договор со новиот тим.
ФК Келн
На 15 септември 2020 година, Андерсон се преселил во првата Бундеслига и тоа во тимот на 1.ФК Келн каде потпишал договор до 2023 година. Трансферот кој морал да го плати ФК Келн на екипата на Унион Берлин бил 6 милиони евра. На 19 септември 2020 година, Андерсон постигнал гол на својот прв натпревар во Бундеслигата за екипата на ФК Келн во поразот од екипата на Хофенхајм со 2:3.
Меѓународна кариера
Својот единствен настап за државната репрезентација до 21 година, Андерсон го имал на 15 ноември 2011 година на натпревар против екипата на Малта. Тој го имал својот прв натпревар за сениорската репрезентација на Шведска во јануари 2017 година на пријателски натпревар против екипата на Брегот на Слоновата Коска. Своите први два гола за тимот на Шведска Андерсон ги постигнал четири дена подоцна, во победата над тимот на Словачка. Резултатот бил 6:0 за тимот на Шведска.
Андерсон својот прв натпреварувачки гол на официјален меѓународен натпревар го имал во квалификациониот дуел за УЕФА ЕУРО 2020 против тимот на Фарски Острови во кој тимот на Шведска победил со 3:0.
Меѓународна статитика
Меѓународни достигнувања
Злата Маџовска
Злата Димко Маџовска (1920 - ?) — била дел од Равногорското движење.
Животопис
Злата Димко Маџовска е родена во селото Самоков, Порече, на 26 или 27 декември 1920 година. Татко и се викал Димко, брат и Велимир живеел во Ропотово. Таа била партнерка на еден од водачите на Равногорското движење во Македонија, Миливоје Трбиќ. По уништувањето на четничкото движење во Македонија. Миливоје Трбиќ и Злата Маџовска се криеле илегално во селата Гостиражни, Рилево, Браилово, Зрзе, кај свои луѓе. За време додека се криел, Трбиќ имал план да побегне заедно со Маџовска во Грција, но до тоа не дошло, зошто во 1947 година, Маџовска и Трбиќ биле уапсени. Маџовска затворската казна ја издржувала во Скопје, додека Трбиќ добил смртна казна, и во септември 1947 бил стрелан.
Шајо
Шајо (унгарски: Sajó) или Слана (словачки: Slaná) е река во Словачка и Унгарија.
Исто така позната по Битката на реката Шајо од 11 април 1241 година помеѓу Монголското Царство и Кралството Унгарија.
Потекло на поимот
Потеклото на името е предмет на научни дискусии. Унгарските јазичари и историчари сугерираа деривација од унгарскиот sojó, só folyó (солена вода, река) веќе во 19 век. Поновите теории го поврзуваат името со sió што се однесува на брзите потоци. Според словачките јазичари, името е предунгарско (Slaná : солена река) и, најверојатно, не е поврзано со соленоста, но со солениот пат кој постоел во времето на Велика Моравија. Поддржувачите се расправаат со бројни словенски топоними во сливот на реката и со локални имиња поврзани со soľ (сол) и Моравија како Моравце, Сољар , Сољеж , Сољка , Сољник , Морава (според ова толкување, унгарското име е подоцнежен превод).
1747 во уметноста
1747 година во уметноста содржи некои значајни настани.
Дреновица (река)
Дреновица (или Дренска Река) — река која се наоѓа на висорамнината Витачево, во пределот на Тиквеш. Поминува источно од селото Бегниште, јужно од градот Кавадарци. Се влева во Тиквешкото Езеро (а порано во Тиквешка Река на тоа место).
Црква „Св. Богородица Пештанска“ - Пештани
Света Богородица Пештанска — македонска пештерна црква која се наоѓа во непосредна близина на селото Пештани. Сочуваниот фреско - живопис претставува најголем сликарски ансамбл што е сочуван, воопшто, во една пештерна црква на брегот на Охридското Езеро. Денес, поради продирање на атмосферските влијанија во внатрешноста на оваа пештерна црква, се отежнува нејзината посистематска анализа. Исто така, отсуствуваат пишани документи за неа. Сепак, со стилска анализа на сликарската постапка, се доаѓа до сознание дека ова сликарство поседува повеќе карактеристични одлики на Охридската сликарска школа од шеесеттите години на 14 век и е сродно со сликарството во Марковиот манастир. Фреско-декорацијата е изведена директно врз нерамната површина на карпите и сцените се прилагодени на нивниот облик. Помеѓу најзначајните композиции се сцените од Големите Празници: "Благовештението", "Рождеството", "Сретението Христово", "Крштевањето", "Влегувањето во Ерусалим", "Распетието", како и претставите на светите воини и лекари и најпочитуваните светители во Охрид, светите Климент и Наум Охридски.
Градови во Белгија
Според законодавството во Белгија, 134 от 589-те општини имаат право да се нарекуваат град (на холандски stad; на француски ville; на германски Stadt).
На 30 мај 1825 г. , се појавил кралски декрет што вклучувал список на населени места кои во тоа време имале статус на град. Овој список не се менувал повеќе од 150 години.
Устен јазик
Устен јазик (говорен јазик) е форма за комуникација меѓу луѓето и една од двете форми на јазикот. Усниот јазик е спротивен на пишаниот јазик. Усниот јазик користи голем број зборови со кои се изразуваат идеи, мисли, концепти и слично. Сите зборови се составени од одреден број самогласки и согласки, во зависност од природата на јазикот. Зборовите се надоврзуваат и формираат фрази (синтагми) и реченици.
Голем број јазици во светот се само усни и не постои пишана форма за истите. При потреба за запишување на устен јазик, јазичарите често се служат со Меѓународната фонетска азбука.
Некои јазици не го користат говорниот апарат за искажување зборови, туку сет на знаци. Знаковните јазици имаат некои природни елементи на говорен јазик, но разликата е во тоа што таквите јазици користат раце и мимики наместо гласови.
Дијадема
Дијадема ― еден вид круна, особено украсна лента за глава што ја носат монарсите и другите како значка на кралското семејство.
Преглед
Зборот потекнува од грчкиот збор διάδημα (диадема), „лента“ или „трака“, од зборот διαδέω (диадео), „врзувам круг“ или „прицврстувам“. Поимот првично се однесувал на извезената бела свилена лента, која завршува со јазол и две ленти со реси често обвиткани преку рамениците, што ја опкружувале главата на владетелот за да го означуваат неговиот авторитет. Ваквите ленти се користеле и за крунисување на победнички спортисти на важни спортски игри во антиката. Подоцна била нанесен на метална круна, главно во кружен или форма на трака. На пример, круната што ја носела кралицата Јулијана Холандска била дијадема, како и онаа на баронот подоцна (во некои земји надминати со три глобуси). Се верувало дека античките Келти користеле тенка, полуовална златна плоча наречена минд (староирски) како дијадема. Некои од најраните примери на овие видови круни може да се најдат во Стар Египет, од едноставниот тип на ткаенина до посложениот метален тип и во егејскиот свет.
Дијадема е исто така украс со скапоцени камења во облик на половина круна, кој го носат жените и го ставаат над челото (во оваа смисла, исто така наречена тијара). Во некои општества, тоа може да биде венец кој се носи околу главата. Старите Персијци носеле висока и исправена кралска дијадема опкружена со дијадема. Хера, кралицата на грчките богови, носела златна круна наречена дијадема.
Статуата „Крал свештеник“ направена од цивилизацијата на долината Инд (околу 3300 – околу 1300 г. п.н.е.) носела лента за глава што е веројатно дијадема
Во продолжение, „дијадема“ може да се користи главно за амблем на кралска моќ или достоинство. Регалија на главата што ја носеле римските императори, од времето на Диоклецијан па наваму, е опишан како дијадема во првичните извори. Токму овој предмет му го вратил федератскиот генерал Одоакар на императорот Зенон (императорот на источниот дел на Римската Империја) по неговото протерување на узурпаторот Ромул Август од Рим во 476 н.е.
Береке, Казахстан
Береке е село во покраината Алмати во југоисточен Казахстан.
1748 во уметноста
1748 година во уметноста содржи некои значајни настани.
Одрин (покраина)
Одрин или Едрене (турски: Edirne) — покраина во западна Турција. Административен центар на вилаетот е истоимениот град Одрин. Покраината има 382 222 жители (2006) и површина од 6,279 км2. Разделена е на 9 окрузи.
Доброшани
Доброшани — село во Општина Штип, во околината на градот Штип.
Население
Според последниот попис од 2021 година, во селото живееле 3 жители, од кои 1 Македонец и 2 Власи.
На табелата е прикажан националниот состав на населението низ сите пописни години:
Избирачко место
Селото е опфатено во избирачкото место бр. 2289 според Државната изборна комисија, сместени во просториите на Приватен објект на селото Сушево.
Анархистички комунизам
Анархистичкиот комунизам е форма на анархизам што предлага напуштање на државата и капитализмот во однос на хоризонтална мрежа на доброволни асоцијации каде што секој и секоја ќе биде слободен и слободна да ги задоволи сопствените потреби.
Анархистичкиот комунизам е исто така познат и како анархокомунизам, комунистички анархизам или понекогаш слободарски комунизам. Сепак, додека сите анархокомунисти се слободарски комунисти, некои од слободарските комунисти, како на пример советничките комунисти, не се анархисти. Тоа што го разликува анархистичкиот комунизам од варијантите на слободарскиот комунизам е во спротивставувањето на сите форми на политичка моќ, хиерархија или доминација.
Анархистичкиот комунизам го потенцира егалитаризмот, напуштањето на општествените хиерархии и класните разлики што потекнуваат од нееднаквоста на распределбата на богатството, како и напуштање на капитализмот и парите, колективно производство и распределување на богатството со средствата на доброволните асоцијации. Во анархистичкиот комунизам, државата и сопственоста не постојат. Секој поединец или група е слободна да придонесе кон производството и да си ги задоволи потребите засновани на нивниот избор. Системите на производство и распределување се управуваат од оние кои земаат учество во истите.
Напуштањето на платениот труд е централна тема во анархистичкиот комунизам. Со распределување на богатството според сопствените потреби, луѓето ќе бидат слободни да воспостават какви било активности во кои наоѓаат исполнување и нема повеќе да работат нешто што не сакаат и немаат темперамент кон тоа. Анархистичките комунисти сметаат дека не постои валиден начин за мерење на вредноста на нечии економски придонеси, бидејќи сето богатство е колективен производ на сегашните и претходните генерации. Анархистичките комунисти сметаат дека било кој економски систем заснован на платен труд и приватна сопственост ќе има потреба од насилен државен апарат кој ќе ги засили правата на сопственост и ќе ги одржи нееднаквите економски врски кои неизбежно ќе се покренат.
Многу платформисти се сметаат себеси како анархистички комунисти, иако други анархистички комунисти не се согласуваат со одредени делови од Организационата платформа, документ каде што прашањето за "колективната одговорност" е поддржана од Махно, но не и од Малатеста. Воопшто анархистичките комунисти се критични кон некои аспекти од анархосиндикализмот според кој работното самоуправување од страна на работниците е од фундаментално значење за целите како и за средствата кон постигнувањето на општествената револуција и сè уште ги одржува економските врски на награда од трудот и размена.
Денешните анархокомунисти се претставени во Интернационалата на Анархистички федерации.
1750 во уметноста
1750 година во уметноста содржи некои значајни настани.
NGC 1807
NGC 1807 — расеано ѕвездено јато во соѕвездието Бик, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 1807 се споменува и како OCL 462, * group?.
Откривање
Објектот е откриен на 25 јануари 1832 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1807 е од видот II2p. Видливиот сјај со голо око изнесува 7 m. NGC 1807 има само една позната привидна димензија, која изнесува 12'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 5 ч 10 м 46 с, а неговата деклинација, односно висината на лакот на тој агол, + 16° 30' 48".
Други поделби
Проучување на NGC 1807 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 180; додека во Каталогот на основни ѕвезди (GSC) е групиран под бројот 1282. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 639.
1749 во уметноста
1749 година во уметноста содржи некои значајни настани.
Тонга на Олимписките игри
Тонга се има натпреварувано на седум Летни олимписки игри и на еднаш на Зимските олимписки игри. Тонга е најмалата независна држава која освоила олимпики медал на Летните олимписки игри кога боксерот во супертешка категорија 91 кг Паеа Волфграм го освоил сребрениот медал на игрите во 1996 година во Атланта.
Тонга испратила делегација за учество на Зимските олимписки игри 2010 година, што всушност вби било првото учество на Зимските олимписки игри. Спортското аматерско здружение на Тонга (САЗТ) објавило дека има намера да испрати еден натпреварувач да се натпреварува во дисциплината санка. Во декември 2008 година, двајца натпреварувачи (Фуаеа Семи и Таниела Туфунга) биле избрани за да тренираат во Германија, иако само еден од нив ќе се натпреварува на Олимписките игри. Семи бил избран како кандидат кој ќе ја претставува Тонга на игрите, и бил претставен од страна на неговите германски спонзори под новото име, „Бруно Банани“. Тој не успеал да се квалификува, сепак, настрадал во последната рунда на квалификациите со што завршиле надежите за кралството да се натпреварува на игрите во 2010 година. Банани се квалификувал на Зимските олимписки игри во 2014 година во Сочи, Русија, станувајќи првиот тонганец кој се натпреварувал на Зимските олимписки игри.
1751 во уметноста
1751 година во уметноста содржи некои значајни настани.
Брест (Белорусија)
Брест (Брэст или традиционално Берасце, Bierascie; Брест) — град во Белорусија. Брест се наоѓа во близина на белоруско-полската граница и според податоците од 2010 година градот има население од 310.800 жители. Брест е главен град на истоимената област.
Брест бил главен советски граничен премин за време на Втората светска војна, најмногу поради тоа што низ градот поминува железничката линија Берлин-Москва и автопатот Е30. Посебно истакната е борбата во Брестската тврдина, која е прогласена за тврдина-херој на Советскиот Сојуз. Денес градот е важен граничен премин меѓу Европската Унија и Заедницата на независни држави.
Збратимени градови
Збратимени градови на Брест се:
NGC 6237
NGC 6237 — засега неутврден објект во соѕвездието Змеј, заведен во Новиот општ каталог на длабоконебесни тела.
Откривање
Објектот е откриен на 28 јуни 1884 година од страна на Луис Свифт, со помош на рефрактор, чијашто леќа имала пречник од 16 см.
Податоци од набљудување
Според морфолошката класификација на галаксиите, NGC 6237 е од видот NF.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 44 м 7,4 с, а неговата деклинација, односно висината на лакот на тој агол, +70° 38' 5"".
Други поделби
Проучување на NGC 6237 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 29; додека во Каталогот на основни ѕвезди (GSC) е групиран под бројот 4423. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 756.
Тамаш Кулчар
Тамаш Кулчар (Tamás Kulcsár роден на 13 октомври 1982 во Дебрецен) — унгарски фудбалер кој во моментов игра за ФК МТК.
Дебрецен
На 12 мај 2012 Кулчар ја освои титулата на Унгарската лига со Дебрецен откако го победи Печ во 28. коло од Унгарската лига со 4-0 на стадионот "Олах Габор", што резултираше со шестата титула на Унгарската лига за Хајдус.
Почести
Дебрецен
Рајан Вајт
Рајан Вајт (Ryan White; - ) — американски симбол за борба против СИДА-та и предрасудите кои ги следеле болните. Како хемофиличар, инфициран бил со заразена крв. Откако му била дијагностицирана СИДА-та во 1984 година, учениците и наставниците од средното школо во неговиот роден град Кокому во Индијана се побуниле и побарале да биде исфрлен од школото, и покрај зборовите на докторите дека Вајт не е опасен по околината. Неговата долгогодишна правна борба со школскиот систем била широко медиумски покриена, а во медиумите се појавувал заедно со славни личности како Елтон Џон и Мајкл Џексон. Наместо 6 години, колку што му прогозирале докторите кои му ја дијагностицирале СИДА-та, Рајан Вајт живеел уште 5 години. Набрзо по неговата смрт, август 1990 година американскиот конгрес донел закон со кој се обезбедуваат средства за лечење на сиромашните граѓани заболени од СИДА.
Битка со школото
Западното средно училиште во Рашанвил се соочило со огромен притисок од многу родители и наставниот кадар за да му забранат на Вајт пристап до училишните простории откако неговата дијагноза станала јавно позната. 117 родители (од училиштето со вкупно 360 ученици) и 50 наставници потпишале петиција за да се потикнат училишните водачи да му забранат на Вајт да го посетува училиштето. Поради широко распространетиот страв и непознаеност за СИДА-та, директорот, а подоцна и училишниот одбор подлегнаа на овој притисок и му забраниле на Вајт да се школува во тоа училиште. Вајтовото семејство поднело тужба за да се укине забраната. Вајтови првично поднеле тужба до Окружниот суд на САД во Индијанаполис. Судот, сепак, одбил да го разгледа случајот сè додека административните жалби не биле решени. На 25 ноември, службеник на Министерството за образование на Индијана пресудил дека училиштето мора да ги следи насоките на Одборот за здравство на Индијана и дека Вајт мора да присуствува на наставата во училиштето. Децата со СИДА сѐ уште биле реткост, особено во времето на кога Вајт бил исфрлен од училиштето, центрите за контрола на болести знаеле за само 148 детски случаи на СИДА. Многу семејства во Кокомо верувале дека со неговото присуство претставувал неприфатлив ризик. Кога на Вајт му било дозволено да го посетува училиштето при само еден ден во февруари 1986, 151 од 360 ученици останале дома. Тој исто така работел како доставувач на весници, и многу луѓе ги откажале нивните членства, верувајќи дека ХИВ-вирусот може да се пренесе преку печатена хартија.
Државниот здравствен службеник на Индијана, д-р Вудро Маерс, кој имал долгогодишно искуство со лекување на заболени од СИДА во Сан Франциско, и центарот за контрола на болести го известиле училишниот одбор дека Вајт не претставува ризик за другите ученици, но училишниот одбор и многу родители ги запоставувале нивните изјави. Во февруари 1986 година, весникот за медицина „Нова Англија“ направил истражување на примерок од 101 човек кои живееле три месеци во близок но не и сексуален контакт со луѓе кои биле заболени од СИДА. Истражувањето покажало дека ризикот од инфекција бил „минимален до непостоечки“, дури и кога во контактот биле вклучени споделување на четки за заби, жилети, облека, чешли, чаши за пиење, спиење на ист кревет и гушкање и бакнување. Кога Вајт е конечно повторно примен во април, група на семејства ги повлекле своите деца и ги запишале во други училишта. Заканите за насилство и тужби продолжувале и понатаму. Според мајката на Вајт, луѓето на улица кон Рајан често довикувале „знаеме дека си хомосексуалец“. Уредниците и издавачите на „Кокомо Трибун“, кои го поддржувале Вајт уреднички и финансиски, исто така биле нарекувани хомосексуалци и добивале закани за смрт поради нивната поддршка. Други мислеле дека таквата поддршка била лицемерна и со спротивен ефект, оние непријатни изјави дека Рајан мора да биде хомосексуалец за да се зарази со ХИВ, исто така тврделе дека вирусот на ХИВ може да се пренесе преку секојдневниот контакт.
Вајт се школувал во Западното средно училиште во осмо одделение во периодот 1986-87, но бил длабоко несреќен и имал неколку пријатели. Училиштето барало тој да јаде со еднократен прибор, да користи посебна бања, и самиот се откажал од барањето да се запише во гимнастичарскиот клас. Заканите продолжиле. Кога еден куршум бил испукан кон дневната соба на Вајтови, семејството одлучило да го напушти Кокомо. Откако завршила учебната година, неговата фамилија се преселила во Сисеро, Индијана, каде Вајт се запишал во Средното училиште „Хамилтон Хајтс“. На 31 август 1987 година, „нервно растревожениот“ Вајт бил пречекан од страна на директорот на училиштето Тони Кук, школскиот системски надгледувач Боб Г. Карнал, и мал број на ученици кои биле запознаени и школувани СИДА-та и не се плашеле да се ракуваат со Вајт.
Гај Фокс
Гај Фокс, познат и како Гидо Фокс (англиски: Guy Fawkes, 13 април 1570 — 31 јануари 1606) — англиски офицер, член на група католички заговорници кои го организирале неуспешниот т.н. Барутен заговор во 1605 година, кој се обидел да го убие англискиот крал Јаков I. Гај Фокс е уапсен на 5 ноември и заговорот бил спречен.
Животопис
Гај е роден во Стоунгејт, Јорк, каде што е крстен во црквата ''св. Мишел Ле Белфри'' на 16 април 1570 година. Се смета дека неговиот татко, Едвард Фокс, бил ревносен протестант, затоа Фокс сигурно не ги наследил своите католичките верувања од него. Фокс станува католик на околу 16 годишна возраст. Татко му умира во 1579 година и неговата мајка повторно се омажилаво 1589 за Дени Бејнбриџ. Семејството Бејнбриџ биле дисиденти, па најверојатно Гај станува католик благодарение на нив.
Во 1592 година Гај ја продава земјата, наследена од неговиот татко и оди да служи во католичката армија на Шпанија против холандските протестанти. За време на својата долгогодишна воена служба тој добива значително искуство при ракувањето со експлозив, што е веројатната причина да биде привлечен од заговорниците.
Барутен заговор
По смртта на Елизабета I во 1603 година, англиските католици се надеваат на измени во законот и укинување на ограничувањата наметнати од кралицата. За жал овие нивни надежи остануваат залудни, што доведува до заговорот на група млади Англичани. Првичната идеја е на Роберт Кејтсби, кој предлага да се крене во воздух Парламентот при посетата на кралот Џејмс I и на неговото семејство на 5 ноември 1605 година. Така шансата, да биде убиен кралот, неговиот наследник и голем дел од членовите на парламентот била голема. За остварување на овој план се користат 36 буриња со барут кои биле сместени во подрумот на Домот на лордовите. Еден од учесниците во заговорот, сфаќајќи дека може да загинат и многу невини луѓе, испраќа анонимно писмо до својот пријател, лорд Монтигл во кое го повикува да не го посетува Парламентот на 5 ноември. Писмото паѓа во рацете на кралот и по претрес на подрумот, е фатен Гај Фокс, подготвен да го запали фитилот на барут. Иако Гај Фокс не е ниту иницијатор, ниту еден од главните организатори на заговорот, неговото име станува легенда и симбол на Барутниот заговорот, затоа што долго време тој бил единствениот осомничен. По жестоката тортура и испитување, тој ги открил имињата на другите заговорници. Сите тие се фатени, обвинети за државна предавство, обид за убиство и осудени на смрт. Гај Фокс скокнал од бесилката, на која треба да биде обесен на 31 јануари 1606 година и си го скршил вратот, бидејќи јамката била околу негавата глава. На овој начин тој го избегнал јавното мачења и понижување кои во тоа време се ритуал пред погубувањето. По овој настан кралот воведува дополнителни ограничувања за католиците. Во анархистички средини се шири тврдењето дека Фокс е единствениот човек влегол во парламентот со чесни намери.
Од 1605 година до ден денешен во некои делови на Англија се прославува 5 ноември со палење на огнови и огномет.
Ноќ на Гај Фокс
Ноќта на Гај Фокс е фестивал во Британија, на 5 ноември. Исто така е фестивал и во Нов Зеланд, Канада и други поранешни британски територии. Ноќта на Гај Фокс се присеќава на Барутниот заговор. Денес, луѓето на 5 ноември палат огнови низ градовите низ Англија. Прославата е проследена со огномет. Во британските училишта, децата се подготвуваат за огномет, и ја учат традиционалната песна за 5 ноември:
Јањски Острови
Јањските Острови се наоѓаат во „јужниот џеп” на западниот дел на Република Српска, припаѓаат на општините Шипово на 9 км од нејѕиниот центар и околу 90 км од регионалниот центар на Бања Лука. По целата должина на Јањските Острови, тече истоимената река Јањ.
Во нејзината близина се наоѓаат населените места Бабиќи, Брдо, Ваган, Водица, Горица, Грбавица, Греда, Ѓукиќи, Кнежевиќи, Кичелово брдо, Липовача, Љуша, Мочиоци, Натпоље, Подобзир, Попуже, Прибељци, Стројице, Тодориќи, Чуклиќ и свте тие заедно ја сочинуваат историската, географска и културна област Јањ во општина Шипово.
Во непосредна близина се наоѓа и прашумата Јањ, ккао и Манастирот Глоговац.
Растителен и животински свет
Поради извонредната сочуваност на природата, разновидните живеалишта и специфични климатски услови, Јањските Острови се богати со растителен и животински свет. На овој простор се наоѓаат голем број на шуми, а во неговата околина и доста шумски висорамнини.
Реката е исклучително богата со риби — пастрмка и липљен. Околните шуми се живеалишта на многу диви животни — зајци, волци, лисици, темни мечки, срни, диви свињи па и на рисот. Од птици во густите шуми може да се видат голем бел тетраб, љештарка, јастреб, сокол, орел, гулаби, клукајдрвци и многу други видови.
Релјефот е во најголем дел изграден од седиментни варовнички карпи и доломит. Варовничките површини се испресечени со бројни тектонски пукнатини на кои се створени бројни форми на релјеф (вртачи, долини, јами, пештери).
Река Јањ
Реката Јањ тече низ извири 13 км јужно од Шипово на надморска височина од 612 м во исклучително длабок кањон чии стрмнини се преку 200 м.
Токму во Јањските острови, реката Јањ се разлева во многобројни поточиња кои после неколку километри повторно се спојуваат.
Туризам
Резерватот Јањски Острови е популарно туристичко место за излет и најатрактивно место за излет во Шипово. Мир, богатство со бујно зеленило, шуми и реката Јањ е онаа што најмногу ги привлекува туристите. Она што најмногу ги краси Јањските острови се големиот број на слапови, потоци и водопади кои се протегаат по должина на целото место. Местото е погодно за лов и риболов, а постои и можност за изнајмување на соба во селските домаќинства.
Во 2016 година на Јањските острови одржан е музички фестивал З.Е.Т. (забава, екологија и туризам) од Шипово на кој настапиле многобројни изведуваачи.
Нов Белград
Нов Белград е општина, воедно и населено место, во Белград и се простира на површина од 4.096 хектари. Според пописот на населението во Србија во 2011 година, бројот на населението изнесувало 214.506 жители.
Општина Нов Белград е една од седумнаесетте белградски општини. Три године после Втората светска војна поставен е камен темелник на Нов Белград, а во 1952 година основана е општина Нов Белград, која се развила во метрополис и која и ден денес расте.
Географска положба
Нов Белград се наоѓа на левата страна на реката Сава. Административно, неговиот североисточен дел почнува на десната страна на Дунав, малце пред Ушќе. Северозападно се наоѓа од „стариот“ Белград, со кој е поврзан преку 6 мостови (Бранков мост, Газела, Савски мост, Стариот железнички мост и Новиот железнички мост, како и најновиот, Мостот на Ада Циганлија, отворен во 2011 година). Европскиот пат E-75 проаѓа низ централниот дел на Нов Белград.
Географски одлики
Општина Нов Белград зазема површина од 40,96 км2. Главна физичка особина на Нов Белград е неговиот рамен терен, што претставува голем контраст на стариот дел на Белград, кој е изграден на 32 рида. Освен Бежанија, својот западен дел, Нов Белград е изграден на површина која во основа била мучуриште кога во 1948 година започнала изградбата на новиот град. Со години на Нов Белград е носено песок од дунавското Мало воен остров, сè додека од него не е преостанат мал низок пошумен појас кои постои и денес.
Останатите географске одлики на Нов Белград со полуостровот Мала Циганлија и острвот Ада Меѓица, двете на Сава и заливот Зимовник, кој ја опкружува Мала Циганлија, во кој се наоѓаат објекти и бродоградилишта на Белград. Лесне Заравни и Бежаниска коса се наоѓаат во западниот дел на општината, додека во јужниот дел протекува каналот Галовица која се влева во Сава.
Од сите белградски градски општини, Нов Белград има најмногу зелени површини, вкупно 3,47 км² или 8,5 % својата површина. Најмногу површина на паркови, спаѓа на Ушќе. На Нов Белград во 2008 година отворен е Паркот Република Српска со идеја да се симболизира пријателството помеѓу Србија и Република Српска.
Црква „Св. Еразмо“ - Охрид
Свети Еразмо — пештерна црква во близина на Охрид, Македонија. Оваа црква, посветена на антиохискиот архиепископ Еразмо се наоѓа на околу три километри од Охрид, во карпите, десно од патот што води од Охрид кон Струга. Оваа пештерна црква со својата долга историја е повеќепати преправана. Добро е сочуван ликот на византискиот цар Андроник II Палеолог, кој датира од XVIII век.
Осаменоста на оваа пештерна црква на овој дел од брегот на Охридското Езеро, стеснетоста на користениот простор и некои други елементи укажуваат дека се работи за поединечни испосници, или сосема мало калуѓерско братство што живеело во малите конаци покрај пештерната црква.
NGC 3893
NGC 3893 — спирална галаксија во соѕвездието Голема Мечка, заведена во Новиот општ каталог на длабоконебесни тела.
Откривање
Објектот е откриен на 9 февруари 1788 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Положбениот агол на објектот е во износ од 165°.
Други поделби
Проучување на NGC 3893 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 36875. Во рамките на атласот на длабокото небо, Уранометрија 2000.00, објектот припаѓа на групата означена со бројот 74; додека во Каталогот на основни ѕвезди (GSC) е групиран под бројот 3452. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1338.
Алија Иса
Алија Иса (родена 2001 година) е еден од шесте бегалци во Параолимпискиот тим за бегалци на Летните параолимписки игри 2020 година кои се натпреваруваа на одложените параолимписки игри во Токио. Иса е со седиште во Атина. Таа беше првата жена со падобран што ги претставуваше бегалците кога се натпреваруваше во клупско фрлање .Ден пред свеченото отворање беше одлучено да има двајца знаменосци и тоа да бидат Иса и Абас Карими. Иса беше осми во клупското фрлање.
Животот
Иса е роден во Грција во 2001 година. Нејзиниот татко Мохамент Иса и нејзината мајка Фатима Најџар биле бегалци од Сирија. Нејзиниот татко прв пристигнал во Грција каде што работел како кројач. По четири години, тој имал доволно средства да плати мајката на Иса и нивните деца да му се придружат во 2000 година. Следната година се роди Иса. Кога имала четири години, се разболела од инфекција која предизвикала оштетување на мозокот, што резултирало со физички и интелектуални оштетувања.
Иса трпела дискриминација во основно училиште, но знаела дека нејзиниот татко има амбиции за неа и сака таа да биде лекар. Нејзиното средно училиште било резервирано за лица со попреченост, па така малтретирањето и задевањата завршиле. Во ова училиште таа го открила физичкото образование. Еден од првите спортови што ги проба беше боча, но тренерот ја забележа нејзината сила и ја натера да се обиде да фрла работи. Иса стана редовен во спортскиот клуб за инвалиди Тиртајос. Таа е невообичаена во нејзиниот статус на спортистка; шемата во Грција за поттикнување на спортистите со посебни потреби привлече педесет мажи, но само неколку жени како Иса.
Кога Иса имала шеснаесет години, нејзиниот татко починал во Норвешка каде што отишол да се обиде да се опорави од рак. Постарата сестра на Иса беше мажена и живееше во Норвешка. Со текот на времето, целото семејство се вратило во Грција бидејќи не можеле да останат во Норвешка. Во Грција семејството официјално стана бегалци.
Иса се натпреварува во клупско фрлање, настан за спортисти кои не можат да се натпреваруваат во фрлање диск или копје. Иса се пласираше на четвртото место во женското клупско фрлање на Светското параатлетско Европско првенство 2021 година во Бидгошч, Полска. Таа рече дека спортувањето прави да се чувствува посилна и ја зголеми нејзината самодоверба: „Би сакала да им кажам на луѓето дека ако имаат дете со хендикеп како мене, не го чувајте скриено дома. Охрабрете го да спортува.“
Во јуни 2021 година, Иса беше избран со пет мажи да стане Параолимписки тим за бегалци што ќе ги претставува бегалците на Летните параолимписки игри 2020 година во Токио. Нејзината кандидатура ја објави британската глумица и амбасадор на добра волја на УНХЦР Гугу Мбата-Ро, која рече: „Ќе ги застапувате жените бегалци низ целиот свет“. Тимот беше предводен од шефот на мисијата Илеана Родригез, која претходно беше падобран пливач за Соединетите држави во 2012 година. Меѓу другите пет е Ибрахим Ал Хусеин, кој исто така е од Сирија и живее во Атина. Иса стана првата жена што се натпреваруваше како член на Параолимпискиот тим за бегалци. Таа, исто така, беше првата спортистка која влезе на церемонијата на отворањето на Параолимпијадата бидејќи бегалскиот тим беше прв во поворката. Еден ден пред церемонијата на отворањето во Токио, беше одлучено дека ќе има двајца носители на знамиња, Иса и пливачот Абас Карими.
Иса беше осми на Ф32 Клуб фрлање во Токио. Роза Козаковска од Полска беше прва со најдолго фрлање досега од 28,74 метри; Украинката Анастасија Москаленко го освои среброто, а Мунија Гасм од Алжир ја освои бронзата.
Бескол
Бескол е село во покраината Алмати во југоисточен Казахстан.
Општина Чреншовци
Општина Чреншовци (словенечки: Občina Črenšovci) — општина во источна Словенија. Седиште на општината е селото Чреншовци. Областа е дел од историскиот регион Прекмурје. Денес е дел од Помурскиот статистички регион.
Населени места
Покрај општинското седиште Чреншовци, општината ги опфаќа и следните населени места:
Акапски Залив
Акапски Залив (خليج العقبة, Халиџ ел-Акаба) или Ејлатски Залив (מפרץ אילת, Мифрац Ејлат) — голем залив на северниот крај на Црвеното Море, источно од Синајскиот Полуостров и западно од Арапскиот Полуостров. На него излегуваат неколку земји: Египет, Израел, Јордан и Саудиска Арабија.
Географија
Заливот се наоѓа на источната страна од Синајскиот Полуостров, а на запад од Арапскиот Полуостров. Со Суецкиот Залив на запад, се протега од северниот дел на Црвеното Море. Достигнува максимална длабочина од 1.850 м во средишниот дел: Суецкиот залив пак, е доста поширок, но поплиток од 100 м.
Акапскиот Залив е широк 24 км во најширокиот дел и се протега 160 км северно од Тиранскиот Проток, каде Израел се среќава со Египет и Јордан.
Како и крајбрежните води на Црвеното Море, заливот е едно од најдобрите места во светот за нуркање. Подрачјето е особено богато со корали и други места со значајна морска биоразновидност.
Градови
На северниот крај од заливот има три позначајни града: Таба во Египет, Ејлат во Израел и Акаба во Јордан. Ова се стопански важни пристаништа и летувалишта. Појужно се наоѓа најголемиот саудиски град на заливот — Хакл. Најважни центри на Синајскиот Полуостров се Шарм ел-Шеик и Дахаб.
Најнаселено место е Акаба, со 108.000 жители (2009), по кое следи Ејлат со 48.000 жители (2009).
Граници
Меѓународната хидрографска организација ја опишува јужната граница на заливот како „Линија што се протега од ’ртот ел-Фасма југозападно до островот Рекин (27.95°N, 34.6°W) низ островот Тиран до неговата југозападна крајна точка, а потоа западно на напоредникот (27°54' СГШ) до брегот на Синајскиот Полуостров“.
Туризам
Заливот е едно од најпопуларните места за нуркање во светот — крај брегот на Ејлат годишно нуркаат 250.000 луѓе, и тоа сочинува 10% на туристичките приходи.
Друго популарно место источно од северниот крај на заливот е долината Вади Рум. Покрај тоа, посетени места се археолошките наоди на цивилизацијата железно од време кај Ејла во Акаба и местото кајшто се одиграла Битката кај Акаба во Првата светска војна предводена од Лоренс од Арабија.
Готланд (општина)
Готланд (швед. Gotlands kommun) is a општина која го покрива целиот остров Готланд во Шведска. Административен центар е градот Висби.
Населени места
Во општината има 16 населени места.
Податоците за населението се од 31 декември 2005. Административниот центар е означен со задебелени букви.
Предизвик (филм од 2017)
Предизвик (англиски: The Challenge) - долгометражен документарен филм од 2016 година, во режија на Јури Анкарани (Yuri Ancarani).
Содржина
Дејството на филмот се одвива во Катар, за време на еден викенд, кога во пустината се одржува турнир во соколарство. Главните протагонисти во филмот се млади, богати шеици кои ја негуваат страста кон ловот со помош на соколи. Притоа, во филмот може да се видат кадри од типот на: шеици кои возат златни мотоцикли, приватни авиони за превоз на питомите соколи, луксузни резиденции и шеик кој го вози своето „ламборџини“ додека на совозачкото место седи неговиот миленик - гепардот. единствената жена која се појавува во филмот е една странска туристка на камила.
Осврт кон филмот
Карактеристично за филмот е тоа што речиси нема дијалози, ниту пак раскажувач кој го објаснува дејството. Филмот започнува со бавно движење, во епски манир. Фотографијата во филмот го одзема здивот, а сугестивната атмосфера е збогатена со креативниот амбиентален звук. Во точката на кулминацијата, режисерот пристапува кон бескомпромисна стилска апстракција, наративно лимбо коешто прераснува во комедија на апсурдот. Филмот завршува со нема и црна одјавна шпица. Инаку, филмот бил сниман во период од три години.
Список на ликови од Хари Потер
Ова е список на ликови од Хари Потер серијалот. Сите се измислени ликови кои се имаат појавено во некоја од Хари Потер книгите, во мрежната страница на Џ. К. Роулинг како „Волшебник на месецот“, на карти од Чоколадни жаби, Дневен пророк (билтен на официјалниот обожавателски клуб на Хари Потер во Обединетото Кралство) или во ''Џ. К. Роулинг...Година во животот'' документарец на ITV. Посетете ја страната на секој лик за подлабок увид. Сите од ликовите се подредени по азбучен ред.
1753 во уметноста
1753 година во уметноста содржи некои значајни настани.
1752 во уметноста
1752 година во уметноста содржи некои значајни настани.
Глувци и луѓе
Глувци и луѓе (Of Mice and Men) — роман од американскиот нобеловец Џон Стајнбек, објавен во 1937 г.
Романот ја раскажува трагичната приказна на двајца фармерски работници, Џорџ Милтон и Лени Смол, кои постојано се селат и бараат работа за време на Големата криза во Калифорнија. Книгата се темели на личното искуство на Стајнбек, кој исто така скитал и барал работа во земјоделството во 1920 година. Насловот е инспириран од песната „За глушецот“ (To a Mouse) од Роберт Барнс:
Дејствие
„Глувци и луѓе“ е една неверојатно трогателна приказна за нераскинливото пријателство помеѓу двајца земјоделски работници - Џорџ Милтон и Лени Смол. Тие патуваат од фарма на фарма во потрага по привремена работа, и сонуваат еден ден да имаат сопствена фарма.
Лени е крупен, несмасен маж со ограничени ментални способности, кој детски се радува на сè што е нежно и меко, посебно на мали зајачиња. Џорџ татковски го заштитува и внимава да не направи некаква незгода поради неговата извонредно голема физичка сила, што не умее да ја контролира, иако понекогаш гласно се прашува дали неговиот живот не би бил подобар без Лени.
NGC 6238
NGC 6238 — спирална галаксија во соѕвездието Змеј, заведена во Новиот општ каталог на длабоконебесни тела.
Глувци и луѓе
Дејствие
Во потрага по сезонска работа, тие ќе се најдат на една фарма во близина на Соледад. Лени мечтае да има мали зајци и други домашни миленици, а Џорџ ги поддржува неговите мечти, кажувајќи му за неговиот план да купат една мала земјоделска парцела и таму да живеат среќно. На фармата живее и Карли, син на сопственикот на фармата, кој подоцна ќе го предизвика Лени на борба, при што овој му ја крши дланката.
NGC 6238
Објектот бил предмет и на други истражувања, па освен како NGC 6238 се споменува и како UGC 10563, MCG 10-24-57, CGCG 299-31, IRAS 16467+6213, KAZ 92, double system.
Откривање
Објектот е откриен на 28 јуни 1886 година од страна на Луис Свифт, со помош на рефрактор, чијашто леќа имала пречник од 16 см.
Глувци и луѓе
Дејствие
Еден ден, кога сите вработени учествуваат во натпреварот за фрлање потковици, Лени си игра со мало кученце во шталата и случајно го убива. Во тој момент влегува жената на Карли и почнува да зборува, јасно ставајќи до знаење дека е несреќна во бракот. Во текот на разговорот, Лени ѝ приоѓа за да ја погали по меката коса, но не можејќи да ја контролира сопствената сила, ја убива. Потоа бега и се крие.
NGC 6238
Податоци од набљудување
Според морфолошката класификација на галаксиите, NGC 6238 е од видот Sc/P. Видливиот сјај со голо око изнесува 13,7 m, а оној во рамките на интервалот од минималната до максималната честота 14,4 m, додека површинскиот сјај изнесува 12 m/лм2. NGC 6238 има привидни димензии од 0,6' х 0,4'.
Глувци и луѓе
Дејствие
По откривањето на убиството, Карли и останатите фармери почнуваат да го бркаат за да го фатат. Џорџ истрчува пред нив и го наоѓа својот пријател, го убива со истрел во тилот за да го спаси од маките и смртта, што неминовно го очекуваат од рацете на Карли.
NGC 6238
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 16 ч 47 м 15,9 с, а неговата деклинација, односно висината на лакот на тој агол, +62° 8' 51". Положбениот агол на објектот е во износ од 17°.
Глувци и луѓе
Ликови
- работник-скитник, пријател на Лени, кој секогаш му помага и се обидува да го заштити. - ментално ограничен, но физички многу силен работник, пријател на Џорџ. Мечтае да има сопствена фарма и домашни животни. - старец кој ја изгубил едната рака при несреќа на работа и е загрижен за својата иднина - син на сопственикот на фармата, боксер - негова жена, незадоволна од бракот со Карли - почитуван и силен работник, единствен на фармата кон кого Карли се однесува со почит - грбав црнец, коњушар - работник на фармата - работник на фармата